**Ministru kabineta rīkojuma projekta „Par finansējuma piešķiršanu Finanšu ministrijai** **Valsts ieņēmumu dienesta administratīvās ēkas Talejas ielā 1, Rīgā, telpu nomas maksas, aprīkojuma iegādes, pārcelšanās un uzturēšanas izdevumu segšanai” sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
|  1. |  Pamatojums | Ministru kabineta 2006.gada 13.jūlija rīkojuma Nr.522 „Par koncepciju „Par Valsts ieņēmumu dienesta centrālā aparāta struktūrvienību izvietošanu vienotās darba telpās”” (turpmāk – Ministru kabineta rīkojums Nr.522) 6.punkts.Ministru kabineta 2009.gada 13.oktobra noteikumu Nr.1178 „Attīstības plānošanas dokumentu izstrādes un ietekmes izvērtēšanas noteikumi” 65.1.apakšpunkts un 66.punkts. |
|  2. |  Pašreizējā situācija un problēmas | Saskaņā ar Ministru kabineta rīkojuma Nr.522 1.punktu tika apstiprināta koncepcija „Par Valsts ieņēmumu dienesta centrālā aparāta struktūrvienību izvietošanu vienotās darba telpās” (turpmāk – koncepcija) un atbalstīts koncepcijas kopsavilkumā piedāvātais risinājuma 1.variants – vienota administratīvo ēku kompleksa izveidošana atbilstoši Valsts ieņēmumu dienesta (turpmāk – VID) vajadzībām un iznomāšana VID, uzdodot valsts akciju sabiedrībai „Valsts nekustamie īpašumi” (turpmāk – Sabiedrība) rast risinājumu līdz 2008.gada 30.decembrim. Saskaņā ar koncepcijas kopsavilkumu VID centrālā aprāta struktūrvienību izvietošanai jaunajās telpās bija jānotiek 2009.gada 1.ceturksnī.Saskaņā ar Ministru kabineta rīkojuma Nr.522 2.punktu Finanšu ministrija tika noteikta par atbildīgo institūciju koncepcijas īstenošanā un tai tika uzdots (Ministru kabineta rīkojuma Nr.522 3., 4. un 7.punkts) līdz:* 2006.gada 1.decembrim normatīvajos aktos noteiktajā kārtībā iesniegt Ministru kabinetā rīkojuma projektu, kas saskaņots starp Sabiedrību un VID, par VID valdījumā esošā nekustamā īpašuma K. Valdemāra ielā 1A, Rīgā (nekustamā īpašuma kadastra Nr. 0100 010 2000), nodošanu Sabiedrībai, lai to ieguldītu pamatkapitālā likumā „Par valsts un pašvaldību kapitāla daļām un kapitālsabiedrībām” un normatīvajos aktos, kas regulē nekustamā īpašuma ieguldīšanu kapitālsabiedrību pamatkapitālā, noteiktajā kārtībā;
* 2007.gada 1.jūnijam iesniegt Ministru kabinetā rīkojuma projektu, kas saskaņots starp Sabiedrību un VID, par Sabiedrības tiesībām noteiktā adresē veikt darbības, lai nodrošinātu VID centrālā aparāta vienotā adminis­tratīvo ēku kompleksa izveidošanu un iznomāšanu VID;
* 2007.gada 1.septembrim sagatavot un iesniegt Ministru kabinetā informatīvo ziņojumu par koncepcijas īstenošanas rezultātiem.

Saskaņā ar Ministru kabineta rīkojuma Nr.522 5.punktu VID un Sabiedrībai tika uzdots noslēgt priekšlīgumu par telpu nomas līguma slēgšanu līdz 2007.gada 15.jūlijam.Lai nodrošinātu finansējumu atbalstītā koncepcijas kopsavilkumā piedāvātā risinājuma 1.varianta īstenošanai, Ministru kabineta rīkojuma Nr.522 6.punktā tika noteikts, ka VID papildus nepieciešamā finansējuma VID administratīvo ēku kompleksa darbības nodrošināšanai 2008.gadā (telpu nomai) un 2009.gadā (pārcelšanās izdevumiem, darba vietu izveidošanai, telpu nomai, uzturēšanai, apsaimniekošanai, komunālajiem pakalpojumiem) iekļaušanu ilgtermiņa saistībās turpmākajiem gadiem izskatīt Ministru kabinetā vienlaikus ar visu ministriju budžeta prioritāšu pieteikumiem, sagatavojot un izskatot valsts budžeta likumprojektu kārtējam gadam. Papildus nepieciešamā finansējuma apmērs atbalstītā koncepcijas kopsavilkumā piedāvātā risinājuma 1.varianta īstenošanai (izdevumi telpu nomai, pārcelšanās izdevumiem, darba vietu izveidošanai, uzturēšanai, apsaimniekošanai un komunālajiem pakalpojumiem) tika plānots šādi:* 2008.gadā – 100,0 tūkst.latu;
* 2009.gadā – 4 486,7 tūkst.latu;
* turpmākajos gados – 2 796,2 tūkst.latu.

Lai nodrošinātu atbalstītā koncepcijas kopsavilkumā piedāvātā risinājuma 1.varianta īstenošanu tika veikti šādi pasākumi:* saskaņā ar Ministru kabineta 2007.gada 17.janvāra rīkojumā Nr.41 „Par valsts nekustamā īpašuma K. Valdemāra ielā 1A, Rīgā ieguldīšanu valsts akciju sabiedrības „Valsts nekustamie īpašumi” pamatkapitālā” (prot. Nr.4 27.§) doto uzdevumu minētais nekustamais īpašums normatīvajos aktos noteiktajā kārtībā tika ierakstīts zemesgrāmatā uz Sabiedrības vārda un tā atsavināšana normatīvajos aktos noteiktajā kārtībā ļaus samazināt VID administratīvo ēku kompleksa Talejas ielā 1, Rīgā telpu no­mas maksas apmēru nekustamā īpašuma K.Valdemāra ielā 1A, Rīgā atsavināšanas rezultātā iegūto līdzekļu apmērā;
* saskaņā ar Ministru kabineta 2008.gada 18.marta rīkojumu Nr.141 „Par Valsts ieņēmumu dienesta centrālā aparāta vienotā adminis­tratīvā ēku kompleksa būvniecību” (prot. Nr.16 11.§), lai nodrošinātu VID centrālā aparāta vienotā administratīvo ēku kompleksa būvniecību un iznomāšanu, Sabiedrībai tika atļauts veikt darbības, kas saistītas ar VID centrālā aparāta vienotā administratīvo ēku kompleksa būvniecību uz nekustamā īpašuma (nekustamā īpašuma kadastra Nr. 0100 085 2045) Rusova ielā 1, Rīgā zemes vienības daļas (ar zemes vienības platību, ne mazāku par 30 000 m2) un iznomāšanu VID;
* 2008.gada 27.maijā Sabiedrība noslēdza Dalībnieku līgumu ar privāto partneri sabiedrību ar ierobežotu atbildību „Mežaparks SPV” par sabiedrības ar ierobežotu atbildību „Biroju Centrs Ezerparks” (turpmāk – Kapitālsabiedrība) dibināšanu. Sabiedrībai ar ierobežotu atbildību „Mežaparks SPV” īpašumā bija Sabiedrības prasībām atbilstošs zemes gabals, uz kura iespējams nodrošināt VID vienotā administratīvā ēku kompleksa būvniecību un, kas kā mantiskais ieguldījums tika ieguldīts Kapitālsabiedrības pamatkapitālā. Izveidotās Kapitālsabiedrības komercdarbības mērķis tika noteikts peļņas gūšana, uzbūvējot un apsaimniekojot biroja ēku, kas, cita starpā, piemērota VID struktūrvienību vajadzībām, iznomājot to Sabiedrībai ar tiesībām nodot tās telpas apakšnomā VID vismaz uz 30 gadiem.

Saskaņā ar Kapitālsabiedrības 2008.gada 27.maija Dalībnieku līgumā ietvertā Priekšlīguma par nekustamā īpašuma Talejas ielā 1, Rīgā nomas līguma noslēgšanu 60-A (turpmāk – Priekšlīgums) nosacījumiem uzbūvētajā biroja ēkā VID struktūrvienību vajadzībām tiek plānots iznomāt telpas ar kopējo platību 40 126,84 m2, tajā skaitā, darba, mācību, publiskas (sabiedrībai pieejamas nedzīvojamās telpas, kurās īslaicīgi var uzturēties un saņemt VID sniegtos pakalpojumus apmeklētāji) telpas un ar tām cieši saistītās palīgtelpas, tualetes, virtuves, arhīvi, noliktavas un tehniskās koplietošanas telpas. Vienlaikus lietošanā tiek nodotas uz telpām funkcionāli piesaistītā zemes gabala izveidotās autostāvvietas.Saskaņā ar noslēgtā Priekšlīguma nosacījumiem un Kapitālsabiedrības noslēgto līgumu ar galveno būvuzņēmēju SIA „RE&RE” VID administratīvo ēku kompleksa Talejas ielā 1, Rīgā būvniecības darbu pabeigšana un ēkas nodošana ekspluatācijā plānota līdz 2014.gada 13.janvārim. Atbilstoši Priekšlīgumam, nomas līgums par VID administratīvo ēku kompleksa Talejas ielā 1, Rīgā lietošanu noslēdzams 10 (desmit) dienu laikā no tā nodošanas ekspluatācijā, attiecīgi nomas līgumattiecības plānots uzsākt ne vēlāk kā līdz 2014.gada 23.janvārim.Saskaņā ar Priekšlīguma nosacījumiem Kapitālsabiedrība un Sabiedrība apņemas noslēgt nomas līgumu par nekustamā īpašuma un tam funkcionāli piesaistītā zemes gabala iznomāšanu Sabiedrībai VID vajadzībām par nomas maksu, kas tiek aprēķināta saskaņā ar Dalībnieku līgumā noteikto ikmēneša nomas maksas aprēķināšanas kārtību. Saskaņā ar nomas maksas aprēķināšanas kārtību nomas maksas bāzes apmērs tiek noteikts 13,30 eiro/m2 (bez PVN) mēnesī, bet pēc VID administratīvo ēku kompleksa būvniecības pabeigšanas, tas tiks precizēts atbilstoši faktiskajam kapitālieguldījumu apmēram. Saskaņā ar provizorisko nomas maksas aprēķinu nomas maksas izdevumu segšanai VID nepieciešams papildu finansējums (detalizēts izdevumu aprēķins anotācijas pielikumā). Nomas maksas aprēķins tiks precizēts atbilstoši faktiskajām būvniecības un piesaistītā kapitāla izmaksām. Sākot no 2016.gada iznomātājam ir tiesības ik gadu paaugstināt noteiktās nomas maksas apmēru par inflācijas rādītāju.Saskaņā ar Dalībnieka līguma nosacījumiem nomas maksā netiek ietverti šādi izdevumi:* apsaimniekošanas izdevumi (maksa par apsaimniekošanu tiek noteikta atbilstoši faktiskajiem izdevumiem, kuriem tiek pievienoti 5% apsaimniekotāja peļņas norma, izņemot nekustāmā īpašuma nodokli, kuram netiek pievienoti 5% apsaimniekotāja peļņas norma, tomēr, apsaimniekošanas maksa bez nomnieka rakstveida piekrišanas nepārsniegs 0,2% mēnesī no kapitālieguldījumiem);
* izdevumi par faktiski saņemtajiem komunālajiem pakalpojumiem;
* izdevumi par apdrošināšanu;
* uzkrājumiem kārtējiem remontiem, sākot ar nomas trešo gadu (uzkrājumi kārtējiem remontiem tiek aprēķināti 0,20 eiro apmērā par m2, tiek uzskatīti par nomnieka depozītu un tiek uzkrāti atsevišķā, īpaši šim nolūkam atvērtā iznomātāja bankas kontā, un tiek izlietoti kārtējo remontdarbu veikšanai saskaņā ar nomas līguma nosacījumiem, bet izbeidzoties nomas attiecībām uzkrājumu kārtējiem remontiem atlikums kopā ar kredītiestādes izmaksātajiem procentiem (ja tādi ir) tiek atdoti nomniekam).

Telpu mūsdienīga inženiertehniskā aprīkojuma izbūve, kas nepieciešama normatīvajām prasībām atbilstošu darba apstākļu nodrošināšanai darbiniekiem un iestādes drošības nodrošināšanai, rada uzturēšanas izdevumu pieaugumu. Līdz ar to ir nepieciešams papildu finansējums uzturēšanas izdevumu segšanai, tai skaitā komunālajiem, apsaimniekošanas un apsardzes izdevumiem (detalizēts izdevumu aprēķins anotācijas pielikumā).Telpu ekspluatācijas uzsākšanai atbilstoši to funkcijām nepieciešams minimālais aprīkojums, tai skaitā mēbeles un jauna sakaru tehnika. Vienlaikus nepieciešams papildu finansējums esošā aprīkojuma, dokumentu, lietu un inventāra pārvietošanai.Plānots, ka aptuveni 2,6 tūkst. VID struktūrvienību darbinieki pārcelsies no 14 adresēm (tajā skaitā, no šādām adresēm Rīgā, Citadeles iela 1, Eksporta iela 6, Katrīnas iela 5a, K.Valdemāra iela 1a, Smilšu iela 1, M.Nometņu 39, Aspazijas bulvāris 24, 11.novembra krastmala 17, Brīvības gatve 214, Citadeles iela 3, Jeruzalemes iela 1, Katrīnas iela 5, Lomonosova iela 9, Skanstes iela 13) uz jauno VID administratīvo ēku Talejas ielā 1, Rīgā.Līdz ar to, lai nodrošinātu VID struktūrvienību pārcelšanās, aprīkojuma iegādes (darba vietu iekārtošanai) un izvietošanas jaunajās telpās VID administratīvajā ēkā Talejas ielā 1, Rīgā, izdevumu segšanu un, ņemot vērā to, ka sakarā ar telpu mūsdienīgu inženiertehniskā aprīkojuma izbūvi un to, ka daļu Sabiedrības pārvaldīšanā esošo nekustamo īpašumu VID lieto bez nomas maksas, palielināsies arī VID telpu nomas, uzturēšanas, apsaimniekošanas un komunālo izdevumu apmērs, nepieciešams paredzēt papildu finansējumu mēbeļu iegādei un ar to saistīto izdevumu segšanai 2013.gadā, ilgtermiņa saistībām nomas maksas izdevumu segšanai un uzturēšanas izdevumiem, pārcelšanās un pārējo mēbeļu un tehniskā aprīkojuma iegādes izdevumiem, vienlaikus palielinot VID pamatbudžeta bāzes izdevumus, sākot no 2014.gada.Pārceļoties uz jaunajām telpām VID administratīvajā ēkā Talejas ielā 1, Rīgā, būs nepieciešams iegādāties jaunu biroja tehniku un aprīkojumu jauno telpu iekārtošanai (konferenču telpu aprīkojuma iegāde, interaktīvo tāfeļu iegāde) un esošās biroja tehnikas nomaiņai, jo lielākā daļa šobrīd esošo VID kopētāju un dokumentu smalcinātāju ir vecāki par 5 gadiem un ir fiziski un tehnoloģiski novecojuši.Sakarā ar to, ka Ministru kabineta rīkojumā Nr.522 3. un 4.punktā noteiktie uzdevumi ir izpildīti, bet pārējie tajā noteiktie uzdevumi ietverti Ministru kabineta rīkojuma projektā „Par finansējuma piešķiršanu Finanšu ministrijai Valsts ieņēmumu dienesta administratīvās ēkas Talejas ielā 1, Rīgā, telpu nomas maksas, aprīkojuma iegādes, pārcelšanās un uzturēšanas izdevumu segšanai” (turpmāk ­– Ministru kabineta rīkojuma projekts), saskaņā ar Ministru kabineta 2009. gada 13. oktobra noteikumu Nr. 1178 „Attīstības plānošanas dokumentu izstrādes un ietekmes izvērtēšanas noteikumi” 65.1. apakšpunktu Ministru kabineta 2006.gada 13.jūlija rīkojums Nr.522 „Par koncepciju „Par Valsts ieņēmumu dienesta centrālā aparāta struktūrvienību izvietošanu vienotās darba telpās”” tiek atzīts par spēku zaudējušu. |
|  3. |  Saistītie politikas ietekmes novērtējumi un pētījumi | Ministru kabineta rīkojuma projekts šo jomu neskar. |
|  4. |  Tiesiskā regulējuma mērķis un būtība | Ministru kabineta rīkojuma projekts paredz:* finansējuma piešķiršanu Finanšu ministrijai VID administratīvās ēkas Talejas ielā 1, Rīgā, ilgtermiņa saistībām telpu nomas maksas, aprīkojuma iegādes, pārcelšanās un bāzes izdevumiem uzturēšanas izdevumu segšanai;
* VID un Sabiedrībai divu mēnešu laikā noslēgt priekšlīgumu par nekustamā īpašuma Talejas ielā 1, Rīgā, (nekustamā īpašuma kadastra Nr.0100 085 2143) apakšnomas līguma noslēgšanu;
* Finanšu ministrijai (Sabiedrībai) pēc minētā objekta nodošanas ekspluatācijā četru mēnešu laikā precizēt nomas maksas apmēru atbilstoši faktiskajām būvniecības un piesaistītā kapitāla izmaksām un uzturēšanas izmaksu apmēru atbilstoši faktiskajām nekustamā īpašuma apsaimniekošanas un uzturēšanas izmaksām, un normatīvajos aktos noteiktā kārtībā iesniegt Ministru kabinetā rīkojuma projektu par šā rīkojuma 1.punktā minēto ilgtermiņa saistību un bāzes izdevumu precizēšanu;

Vienlaikus par spēku zaudējušu tiek atzīts Ministru kabineta 2006.gada 13.jūlija rīkojums Nr.522 „Par koncepciju „Par Valsts ieņēmumu dienesta centrālā aparāta struktūrvienību izvietošanu vienotās darba telpās””. Ministru kabineta rīkojuma projekts pilnībā atrisina 2.punktā minētās problēmas. |
|  5. |  Projekta izstrādē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi” un Valsts ieņēmumu dienests. |
|  6. |  Iemesli, kādēļ netika nodrošināta sabiedrības līdzdalība | Ministru kabineta rīkojuma projekta izstrādē netika nodrošināta sabiedrības līdzdalība, jo Ministru kabineta rīkojuma projektā ietvertie jautājumi tiešā veidā sabiedrības intereses neskar. |
|  7. |  Cita informācija | Ministru kabineta rīkojuma projektam pievienotais Ministru kabineta sēdes protokollēmuma projekts paredz Finanšu ministrijai kā Sabiedrības valsts kapitāla daļu turētājai nodrošināt, gadījumā, ja pēc telpu nekustamā īpašumā Krišjāņa Valdemāra ielā 1A, Rīgā (nekustamā īpašuma kadastra numurs 0100 010 2000) atbrīvošanas, izvērtējot minētā nekustamā īpašuma atsavināšanas lietderību, normatīvos aktos noteiktajā kārtībā tiek pieņemts lēmums par nekustamā īpašuma atsavināšanu, tad nekustamā īpašuma Krišjāņa Valdemāra ielā 1A, Rīgā, atsavināšanā iegūtos līdzekļus paredzēt VID administratīvās ēkas Talejas ielā 1, Rīgā telpu nomas maksas izdevumu apmēra uz atlikušo nomas periodu samazināšanai. |
|   **III. Tiesību akta projekta ietekme uz valsts budžetu un pašvaldību budžetiem** |
|  |
| Rādītāji | 2012.tais gads | Turpmākie trīs gadi (tūkst. latu) |
| 2013. | 2014. | 2015. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
|  1. Budžeta ieņēmumi: | 3 099,1 | 0 | 0 | 0 | 0 |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3 099,1 | 0 | 0 | 0 | 0 |
|  1.2. valsts speciālais budžets | 0 | 0 | 0 | 0 | 0 |
|  1.3. pašvaldību budžets | 0 | 0 | 0 | 0 | 0 |
|  2. Budžeta izdevumi: | 3 099,1 | 0 | 509,7 | 9 415,0 | 4 451,8 |
|  2.1. valsts pamatbudžets | 3 099,1 | 0 | 509,7 | 9 415,0 | 4 451,8 |
|  2.2. valsts speciālais budžets | 0 | 0 | 0 | 0 | 0 |
|  2.3. pašvaldību budžets | 0 | 0 | 0 | 0 | 0 |
|  3. Finansiālā ietekme: | 0 | 0 | -509,7 | -9 415,0 | -4 451,8 |
|  3.1. valsts pamatbudžets | 0 | 0 | -509,7 | -9 415,0 | -4 451,8 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  5. Precizēta finansiālā ietekme: | X | 0 | -509,7 | -9 415,0 | -4 451,8 |
|  5.1. valsts pamatbudžets | 0 | -509,7 | -9 415,0 | -4 451,8 |
|  5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 6.1. detalizēts ieņēmumu aprēķinsSaskaņā ar likumu „Par valsts budžetu 2012.gadam” Finanšu ministrijas budžeta programmā 33.00.00 „Valsts ieņēmumu un muitas politikas nodrošināšana” VID struktūrvienībām, kas atrodas atbrīvojamās nomātās telpās Rīgā 14 adresēs, izdevumi par telpu nomu, telpu uzturēšanu, t.sk. apsardzes un ar apsardzes infrastruktūras uzturēšanu saistītie izdevumi, un komunālajiem maksājumiem paredzēti 3 099 095 latu apmērā.Detalizēts papildu nepieciešamā izdevumu aprēķins pievienots anotācijas pielikumā. |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Papildus nepieciešamā izdevumu apmērs ir provizorisks, tai skaitā, nomas maksai un tas tiks precizēts, atbilstoši faktiskajām būvniecības un piesaistītā kapitāla izmaksām un atbilstoši faktiskajām nekustamā īpašuma apsaimniekošanas un uzturēšanas izmaksām.Izdevumi var tikt precizēti, veicot apropriācijas pārdali starp pasākumiem un izdevumu ekonomiskās klasifikācijas kodiem. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. |  Projekta izpildē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi” un Valsts ieņēmumu dienests. |
| 2. |  Projekta izpildes ietekme uz pārvaldes funkcijām |  Projekts šo jomu neskar. |
| 3. |  Projekta izpildes ietekme uz pārvaldes institucionālo struktūru.Jaunu institūciju izveide |  Projekts šo jomu neskar. |
| 4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Projekts šo jomu neskar. |
| 5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Projekts šo jomu neskar. |
| 6. |  Cita informācija |  Nav. |

Anotācijas II, IV,V un VI sadaļa – projekts šīs jomas neskar.

Finanšu ministrs A. Vilks

16.07.2012 10:54

2269

A.Gulbe

67024698, Aiga.Gulbe@vni.lv

K.Vīksne

67090295, Kristaps.Viksne@vid.gov.lv